**Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” projekta** **sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „**Grozījumi Ministru kabineta 2009.gada 22.decembra noteikumos Nr.1616 „**Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” projekts (turpmāk – projekts) izstrādāts, lai nodrošinātu Ministru kabineta 2013.gada 28.maija sēdes protokollēmuma (prot. Nr.32, 70.§.) 5.1.apakšpunkta izpildi, kā arī pamatojoties uz sadarbības Memorandu, ko 2012.gada 4.jūlijā parakstīja Izglītības un zinātnes ministrija, Latvijas izglītības un zinātnes darbinieku arodbiedrība un arodbiedrība "Latvijas izglītības vadītāju asociācija" (turpmāk – Memorands), un izstrādāto Informatīvo ziņojumu (turpmāk – Motivācijas programma) „„Vispārējās un profesionālās izglītības pedagogu motivācijas, atalgojuma un profesionālās darbības kvalitātes novērtēšanas sistēmas sasaistes programma”, tās izstrāde un ieviešana” (pieņemts zināšanai Ministru kabineta 2013.gada 28.maija sēdē). |
| 2. | Pašreizējā situācija un problēmas | 1. Ministru kabineta 2009.gada 22.decembra noteikumi Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” (turpmāk — spēkā esošie noteikumi) nosaka programmu koeficientus valsts budžeta mērķdotācijas aprēķināšanai. Taču skolās, kurās skolēnu skaits ir 100 (un mazāks) ar esošo koeficientu netiek nodrošināta pamatizglītības programmu īstenošana. Tādēļ nepieciešams mainīt minēto koeficientu. Papildus precizējams tiesiskais regulējums par to, ka nepieciešamības gadījumā, valsts var atbalstīt mazo skolu pastāvēšanu, paaugstinot finansējuma aprēķināšanas koeficientu.2. Izvērtējot programmu koeficientus, ministrija ir secinājusi, ka dažas programmas var īstenot ar mazāku finansējumu, nekā noteikts līdz šim, savukārt citās – nepieciešams papildu atbalsts, sevišķi iekļaujošajā izglītībā. Tādēļ šie koeficienti precizējami.Koeficientu precizēšana var mainīt pedagogu darba samaksa apjomu, taču saskaņā ar **Ministru kabineta** 2009.gada 28.jūlija noteikumu Nr.836 „Pedagogu darba samaksas noteikumi” 8.punktu pedagogu darba samaksu katru gadu nosaka izglītības iestādes vadītājs pēc stāvokļa uz 1.septembri. Tādējādi nav iespējama pedagogu savlaicīga brīdināšana, jo pedagogu darba samaksu ietekmē skolēnu skaits, klašu komplektācija u.c. faktori.1.3.-1.5.apakšpunktā iekļautie koeficientu samazinājumi veikti tādēļ, ka attiecīgās programmas var īstenot ar mazāku finansējumu, ja skolas ievēro skolēnu slodzi, šo finansējumu lieto tikai attiecīgā priekšmeta pedagogu darba samaksai, nevis visas skolas pedagogu darba samaksas paaugstināšanai vai arī mazas skolas saglabāšanai.Paskaidrojam, ka IZM nevar anotācijā norādīt personu skaitu, kuras skars iepriekš minētās izmaiņas, jo nav zināms skolēnu skaits šā gada 1.septembrī, ne arī apmaksājamo stundu skaits, kas tiks samazināts.Papildus norādām, ka daudzām mazajām skolām koeficientu samazinājumu kompensēs sākumskolas izglītības pakāpes koeficienta palielinājums no 0,75 uz 1, kā arī papildu finansējums, ko tās iegūs no speciālās izglītības programmu koeficienta palielinājuma no 1,6 uz 1,85.Piemēram Saldus novadā nāks klāt vairāk kā desmit mēneša darba algas likmju.Savukārt vakarskolās koeficients samazināts no 0,82 uz 0,8 sakarā ar to, ka mācību gada laikā skolēnu skaits mēdz ievērojami samazināties, samazinoties pedagogu darba apjomam3. Lai novērstu nepamatotu finansējuma pieprasīšanu pamatizglītības profesionāli orientēta virziena programmās ar padziļinātu mācību priekšmetu mācīšanu, nepieciešams papildināt šo programmu vērtēšanas kritērijus.4. Spēkā esošie noteikumi papildināmi ar tiesisko regulējumu valsts budžeta mērķdotācijas aprēķināšanai pedagogiem, kas ieguvuši pedagoga profesionālās darbības kvalitātes pakāpes pedagogu darba samaksas noteikumos paredzēto pedagoga profesionālās darbības kvalitātes piemaksu noteikšanai, piemērojot koeficientu.5.Lai pārtrauktu normatīvajos aktos noteiktās pedagogu un skolēnu attiecības palielināšanos pašvaldību izglītības iestādēs, kā arī taisnīgu valsts budžeta līdzekļu sadali un novērstu pārāk lielu pedagogu darba samaksas diferenciāciju starp novadiem un republikas pilsētām, nosakāma lielāka pedagogu un skolēnu attiecība gan republikas pilsētās, gan arī novados, kur izglītības iestāžu tīkla sakārtošana vēl turpināma.6.Lai padarītu mērķdotācijas sadali vieglāk pārraugāmu, paredzama pašvaldību atskaitīšanās par normatīvā regulējuma, kas nosaka pedagogu un skolēnu (bērnu) attiecību, ievērošanu.7. Ņemot vērā to, ka izglītojamo skaits 2013.gada 27.maijā VIIS tika ievadīts pirmo reizi, ministrija uzskata, ka jauno normu varēs piemērot tikai tad, kad tiks veikta 27.maija datu un 1.septembra datu faktiskā salīdzināšana un analīze. Tāpēc jā precizē 8.1 punktā ietverta norma, kas stāsies spēkā 2014.gada 1.septembrī.8. Nepieciešams precizēt spēkā esošo noteikumu pielikumu „*Pārskats par mērķdotācijas novadu un republikas pilsētu pašvaldībām pedagogu darba samaksai un valsts sociālās apdrošināšanas obligātajām iemaksām izlietojumu 20\_\_\_.gadā”*, svītrojot tajā valūtas nosaukumu „latos”, lai pielikums būtu spēkā arī pēc euro ieviešanas 2014.gada 1.janvārī, kā arī papildinot pārskatu ar aili, kurā norādīti pašvaldības transferti citai pašvaldībai atbilstoši spēkā esošo noteikumu 17.punktam.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts salīdzinājumā ar spēkā esošajiem noteikumiem paredz:1) sniegt finansiālu atbalstu 225 novadu pašvaldību pamatskolām, kurās skolēnu skaits ir 100 (un mazāks) paaugstinot koeficientu no 0,75 uz 1, papildus precizēts tiesiskais regulējums par to, ka nepieciešamības gadījumā, valsts var atbalstīt mazo skolu pastāvēšanu, paaugstinot finansējuma aprēķināšanas koeficientu;2) precizēt programmu koeficientus - pedagoģiskās un sociālās korekcijas programmās skolēnu skaitam, piemērojot koeficientu 1,2; koeficientu 1,8 – skolēnu (bērnu) skaitam, kas apgūst speciālās izglītības programmas speciālajās skolās; koeficientu 1,84 – skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai integrēti vispārējās izglītības iestādēs, skolēnu skaitam vakara (maiņu) un neklātienes (tai skaitā – tālmācības) vispārējās izglītības programmās piemēro koeficientu 0,8.Šī koeficientu maiņa tiek izdarīta, lai novērstu valsts budžeta līdzekļu izšķērdēšanu, pedagoģiskās korekcijas programmas ieviešot mazajās skolās, lai tās saglabātu, bet patiesībā īstenojot pamatizglītības programmas. Savukārt, speciālās izglītības programmās noteiktais tiesiskais regulējums palielina finansējuma nodrošinājumu, lai skolas pilnvērtīgi īstenotu iekļaujošo izglītību. Tādēļ speciālās izglītības programmās koeficienti palielināti. Precizējot vakara (maiņu) un neklātienes vispārējās izglītības programmu koeficientu, tika ņemta vērā pašvaldību pieredze par skolēnu skaita samazināšanos vakarskolās mācību gada laikā.3) papildināt profesionāli orientēta virziena pamatizglītības programmu izvērtēšanas kritērijus un precizēt šo programmu izvērtēšanas laiku sākot no 2014.gada, lai līdz mācību gada beigām skolām būtu zināmi nosacījumi jaunajam mācību gadam, nosakot, ja izglītības iestāde 2013.gadā līdz 25.augustam (turpmākajos gados – līdz 31.martam) ir iesniegusi ministrijā licencētu profesionāli orientēta virziena pamatizglītības programmu ar atbilstošu mācību priekšmetu stundu plānu, apmaksājamo stundu skaitu, un informāciju par prognozējamo skolēnu skaitu, programmas īstenošanai nepieciešamajiem resursiem un ministrija to ir izvērtējusi, ņemot vērā izglītības iestādes mācību sasniegumus, pamatizglītības programmas pieejamību attiecīgajā iestādē, un atzīmējusi akceptētās programmas sistēmā līdz 2013.gada 1.septembrim (turpmākajos gados – līdz 27.maijam).Profesionāli orientēta virziena pamatizglītības programmās ar padziļinātu mācību priekšmetu (izņemot mūziku) apguvi skolēnu skaitam piemēro koeficientu 1,2, jo šis koeficients ir pietiekams, lai nodrošinātu nepieciešamo apmaksājamo stundu skaitu mācību priekšmetu padziļinātai mācīšanai, ievērojot skolēnu slodzi. Vēršam uzmanību, ka tiesiskā paļāvība par darba samaksas saglabāšanu šai gadījumā tiks nodrošināta tiem pedagogiem, kas iesaistīti mācību priekšmetu padziļinātā mācīšanā.Savukārt profesionāli orientēta virziena pamatizglītības programmās ar padziļinātu mūzikas apguvi skolēnu skaitam saglabāts koeficients 1,3, lai nodrošinātu individuālās stundas mūzikas instrumenta spēlē;4) noteikt tiesisko regulējumu valsts budžeta mērķdotācijas aprēķināšanai pedagogiem, kas ieguvuši pedagoga profesionālās darbības kvalitātes pakāpi Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros; Lai gan šis regulējums vairāk attiecināms uz pedagogu darba samaksu regulējošajiem noteikumiem, taču ir būtiski precīzi sadalīt finansējumu arī pedagogu darba samaksas paaugstināšanai, kam 2013.gadā ir ļoti būtiska nozīme, jo 8% piemaksu no zemākās noteiktās mēneša darba algas likmes sāks saņemt 15215 pedagogi, kas ieguvuši 3.kvalitātes pakāpi. Tā kā iepriekšējā gadā piemaksas 4.un 5.kvalitātes pakāpi ieguvušie pedagogi saņēma piemaksu no viņiem noteiktās mēneša darba algas likmes, plānots viņiem noteikto piemaksas apmēru paaugstināt no 10% un 12% uz 20% un 25% (nosakot tiesisko regulējumu Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”, lai nepasliktinātu labāko pedagogu finansiālo situāciju;5) noteikt normētā skolēnu un bērnu skaita attiecību pret vienu pedagoga mēneša darba algas likmi - novados 8,12 : 1, republikas pilsētās – 10,35 : 1. Šī grozījuma mērķis ir apturēt noteiktās normētās skolēna (bērnu) skaita attiecības pret vienu pedagoga mēneša darba algas likmi palielināšanos (skat. 3.pielikumu). Papildus noteikts, ka pašvaldības pārkāpj noteikto normētās skolēna (bērnu) skaita attiecību pret vienu pedagoga mēneša darba algas likmi, ik gadu līdz 1.februārim informē ministriju par to, kā tās plāno nodrošināt šī tiesiskā regulējuma ievērošanu; 6) precizēta 8.1 punktā ietverta norma par mērķdotācijas aprēķināšanas periodu, kas stāsies spēkā 2014.gada 1.septembrī;7) iekļaut noteikumu projektā tiesisko regulējumu par to, kā ministrija aprēķina un sadala pašvaldībām finansējumu piemaksām tiem pedagogiem, kuri ieguvuši kvalitātes pakāpi par pedagoģisko darbu;8) precizēt noteikumu pielikumu „*Pārskats par mērķdotācijas novadu un republikas pilsētu pašvaldībām pedagogu darba samaksai un valsts sociālās apdrošināšanas obligātajām iemaksām izlietojumu 20\_\_\_.gadā”*  svītrojot tajā valūtas nosaukumu „latos”, lai pielikums būtu spēkā arī pēc euro ieviešanas 2014.gada 1.janvārī, kā arī papildinot pārskatu ar aili, kurā norādīti pašvaldības transferti citai pašvaldībai atbilstoši spēkā esošo noteikumu 17.punktam. |
| 5. | Projekta izstrādē iesaistītās institūcijas  | Izglītības un zinātnes ministrija izstrādāja projektu, pamatojoties uz Motivācijas programmu, kā arī piesaistīja projekta izstrādē LIZDA, LIVA, Latvijas pašvaldību savienības (LPS) un Latvijas lielo pilsētu asociācijas (LLPA) pārstāvjus. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta, iesaistot sociālos partnerus un LPS un LLPA. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta tiesiskais regulējums attiecas uz 814 vispārizglītojošo dienu skolu 28 036 pedagogiem un 25 vispārizglītojošo vakara (maiņu) skolu 800 pedagogiem un gandrīz 3000 pirmsskolas pedagogiem, kuri īsteno pirmsskolas izglītības programmas bērniem no piecu gadu vecuma.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme  | Atbilstoši noteikumos veiktajām izmaiņām aprēķinātais finansējums 2013.gada 4 mēnešiem ir 66 844 748 lati, maksimāli pieejamais finansējums 2013.gada 4 mēnešos (ņemot vērā Ministru kabineta 2013.gada 30.jūlija lēmumu (protokols Nr.41, 79.§) 67 369 114 lati, starpība 934 lati.Izpildot Ministru kabineta 2013.gada 28.maija sēdes protokollēmuma (prot. Nr.32 70.§) 5.1.apakšpunktu, pēc nepieciešamā normatīvā regulējuma par pedagogu darba samaksu apstiprināšanas Ministru kabinetā, kā arī pēc faktiskā izglītojamo skaita saņemšanas Valsts izglītības informācijas sistēmā 5.septembrī par stāvokli uz 1.septembri, Izglītības un zinātnes ministrija līdz 13.septembrim precizēs aprēķinus par 2013.gadā nepieciešamo finansējumu pedagogu darba samaksas nodrošināšanai. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2013.gads** |  Turpmākie trīs gadi (tūkst. latu) |
| **2014.** | **2015.** | **2016.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  |  |  |  |  |  |
|  1. Budžeta ieņēmumi: | 192 729, 912 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 192 729, 912 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 192 729, 912 | 0 | 0 | 0 | 0 |
|  2.1. valsts pamatbudžets | 192 729, 912 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi)\* | x |  |  |  |  |
|  |  |  |  |
| 0 | 0 | 0 | 0 |
|  5. Precizēta finansiālā ietekme: | x | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2013.gadā šo noteikumu īstenošanai faktiski pieejamais finansējums ir: Izglītības un zinātnes ministrijai (62.resors) – 192 729 912 lati:Ministru kabineta noteikumu Nr.1616 grozījumu pasākumu finansiālā ietekme aprēķināta par pamatu ņemot datus par izglītojamo skaitu uz 2012.gada 3.septembri. Lai novērtētu noteikuma projekta ietekmi uz budžetu ir parādīta katra koeficienta izmaiņu ietekme pārējiem koeficientiem paliekot nemainīgiem, kā arī ir aprēķināta kopējā ietekme no koeficientu mijiedarbības.1. Noteikumu 6.2. apakšpunkta izmaiņām 323 520 lati (1.–4.klases skolēnu skaitam novadu pašvaldību pamatizglītības iestādēs, kurās skolēnu skaits ir 100 vai mazāks piemēro koeficentu 1 (iepriekš 0.75))
2. Noteikumu 7.1. apakšpunkta izmaiņām 133 620 lati (pedagoģiskās un sociālās korekcijas programmās skolēnu skaitam piemēro koeficientu 1,2 (iepriekš 1,47); koeficientu 1,8 (iepriekš 1,6) – skolēnu (bērnu) skaitam, kas apgūst speciālās izglītības programmas speciālajās skolās; koeficientu 1,84 (iepriekš 1.6) – skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai integrēti vispārējās izglītības iestādēs);
3. Noteikumu 7.5. apakšpunkta izmaiņām -214 040 lati (profesionāli orientēta virziena pamatizglītības programmās ar padziļinātu mācību priekšmetu (izņemot mūziku) apguvi skolēnu skaitam piemēro koeficientu 1,2 (iepriekš 1.3));
4. Noteikumu 7.3. apakšpunkta izmaiņām - 62 372 lati (skolēnu skaitam vakara (maiņu) un neklātienes (tai skaitā – tālmācības) vispārējās izglītības programmās piemēro koeficientu 0,8 (iepriekš 0.82);
5. Noteikumu 19. punkta izmaiņām -796 000 lati (Normētā skolēnu (bērnu) skaita attiecība pret vienu pedagoga mēneša darba algas likmi: novados ir 8,12 : 1 (iepriekš 8:1 ; republikas pilsētās – 10,35 : 1 (iepriekš 10.2:1)).
6. Pedagogu papildu pienākumu apmaksai nepieciešamā finansējuma nodrošināšanai (2 stundas) bērnu no piecu gadu vecuma izglītošanā nodarbināto pirmskolas izglītības pedagogu darba samaksai 299 844 lati ;Vēršam uzmanību, ka šī norma ir iestrādāta Pedagogu darba samaksas noteikumos, taču līdz šim nav finansēta noteiktajā apjomā;
7. Korekcija sakarā ar koeficientu mijiedarbību -14 284 lati.

Kopā ietekme četru mēnešu (septembris - decembris) izteiksmē ir – 329 712 lati (pārpalikums), kas tiks novirzīts piemaksu par kvalitātes pakāpēm nodrošināšanai un samaksai par papildu pienākumiem pilnā apmērā.2012.gadā IZM ir atbalstīts papildus finansējums piemaksu par kvalitātes pakāpēm nodrošināšanai 2013.gada 4 mēnešiem 3,28 milj. latu apmērā, savukārt 2014.gadam un turpmākiem gadiem 9,84 milj. latu apmērā, kas tiks novirzīts piemaksu par kvalitātes pakāpēm nodrošināšanai un samaksai par papildu pienākumiem pilnā apmērā.Lai nodrošinātu atklātību finansējuma sadalē piemaksām tiem pedagogiem, kas ir ieguvuši 3., 4. un 5.kvalitātes pakāpi, tas:1) izņemts no valsts budžeta mērķdotācijas pašvaldībām pedagogu darba samaksai („nauda seko skolēnam”) bāzes;2) aprēķināts, piemērojot vienādus nosacījumus visiem pakāpi ieguvušajiem pedagogiem, nosakot piemaksu no zemākās mēneša algas likmes, nevis no izpeļņas. Pieejas maiņas mērķis ir samazināt diferenciāciju starp darba samaksu, ko saņem pedagogi, kas veic vienādu darbu dažādos novados un izglītības iestādēs. Lai nepasliktinātu to pedagogu finansiālo situāciju, kuri līdz šīm ir saņēmuši piemaksu par 4. un 5.kvalitātes pakāpi no izpeļņas, un kuru izpeļņa bija lielākā par zemāko mēneša algas likmi, ir veikt aprēķins, nosakot lielākus piemaksas procentus: attiecīgi 20% un 25%, bet no zemākās mēnešalgas likmes, jo pēc ministrijas rīcībā esošiem datiem, 34% pedagogu strādā vairāk par vienu likmi, saņemot vidēji 570 latus pirms nodokļu nomaksas. Ir aprēķināts, kādam jābūt piemaksas procentam, lai jaunais tiesiskais regulējums nepasliktinātu pedagogu materiālo stāvokli.Lai to īstenotu, noteikumu projekts paredz, ka pedagoga profesionālās darbības kvalitātes piemaksām nepieciešamo finansējumu ministrija aprēķina un sadala, ņemot vērā :1) katrā pašvaldībā pakāpes ieguvušo pedagogu mēneša darba algas likmju skaitu attiecīgā gada 1.septembrī saskaņā ar Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” izstrādes laikā izveidoto pedagogu plūsmas uzskaites sistēmu saskaņā ar Ministru kabineta 2009.gada 1.septembra noteikumiem Nr.998 „Noteikumi par darbības programmas „Cilvēkresursi un nodarbinātība” papildinājuma 1.2.2.1.5.apakšaktivitāti „Pedagogu konkurētspējas veicināšana izglītības sistēmas optimizācijas apstākļos”,2) zemāko mēneša darba algas likmi pedagogam ar 10 gadu darba stāžu,3) valsts sociālās apdrošināšanas obligātās iemaksas,4) pedagogu darba samaksas noteikumos noteikto piemaksas apmēru procentos. Ņemot vērā iepriekš minēto atbilstoši noteikumos veiktajām izmaiņām, aprēķinātais finansējums 2013.gada 4 mēnešiem ir 66 844 748 lati, maksimāli pieejamais finansējums 2013.gada 4.mēnešos (ņemot vērā Ministru kabineta 2013.gada 30.jūlija lēmumu (protokols Nr.41, 79.§) 67 369 114 lati, starpība 934 lati.Izpildot Ministru kabineta 2013.gada 28.maija sēdes protokollēmuma (prot. Nr.32 70.§) 5.1.apakšpunktu, pēc nepieciešamā normatīvā regulējuma par pedagogu darba samaksu apstiprināšanas Ministru kabinetā, kā arī pēc faktiskā izglītojamo skaita saņemšanas Valsts izglītības informācijas sistēmā 5.septembrī par stāvokli uz 1.septembri, Izglītības un zinātnes ministrija līdz 13.septembrim precizēs aprēķinus par 2013.gadā nepieciešamo finansējumu pedagogu darba samaksas nodrošināšanai.  |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaikus ar projektu ir izstrādāti un tiks iesniegti izskatīšanai Ministru kabinetā noteikumu „Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” projekts. |
| 2. | Cita informācija | Projekts un šīs anotācijas sadaļas 1.punktā minētie noteikumu projekti paredz, ka tie stāsies spēkā 2013.gada 1.septembrī |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās ministrija, pašvaldības un izglītības iestādes. |
| 2. | Projekta izpildes ietekme uz pārvaldes funkcijām  | Projekta izpilde neatstās būtisku ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Anotācijas V un VI sadaļa – projekts šīs jomas neskar.

Iesniedzējs:

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

 15.08.2013.

 2786 vārdi

 A.Āboliņa, 67047930

 anita.abolina@izm.gov.lv